Държавен вестник, бр. 85, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  85
2. За Република Македония:
– Сектор за гранични въпроси и миграция, 
Бюро за обществена сигурност на Министер­
ството на вътрешните работи;
– Сектор „Полиция“, Бюро за обществена 
сигурност на Министерството на вътрешните 
работи;
– Отдел за организирана престъпност към 
Централните полицейски служби, Бюро за 
обществена сигурност на Министерството на 
вътрешните работи; 
– Министерство на финансите – Митни­
ческо управление.
Раздел IІ
Форми и методи на сътрудничество
Член 4
(1) В съответствие с националното си 
законодателство компетентните органи на 
договарящите страни, посочени в чл. 3 от 
споразумението, си обменят информация чрез 
центъра относно:
а) нелегална миграция и трафик на хора, 
както и незаконните дейности, свързани с тях;
б) престъпления и нарушения, свързани 
с подправяне на документи за пътуване и 
документи за самоличност;
в) престъпления и нарушения, свързани с 
незаконен трафик на упойващи и психотропни 
вещества, химически прекурсори, както и на 
огнестрелно оръжие, боеприпаси, взривни 
вещества, изделия и технологии с двойна 
употреба, биологични и химически оръжия, 
отровни, ядрени и радиоактивни вещества;
г) контрабанда на цигари, продукти, про­
изведени в нарушение на правата на интелек­
туална собственост, и подправени продукти, 
произведения на изкуството, защитени видове 
и всякакви други престъпления и нарушения 
на митническите и акцизните разпоредби;
д) престъпления и нарушения, свързани с 
моторни превозни средства;
е) нарушения на националните миграци­
онни разпоредби.
(2) В съответствие с националното си 
законодателство компетентните органи на 
договарящите страни, посочени в чл. 3 от 
споразумението, координират чрез центъра 
изпълнението на следните задачи:
а) обмен на информация, свързана с опера­
тивно-издирвателни дейности по наблюдение и 
контрол на границата на договарящите страни;
б) обмен на информация, свързана с опе­
ративно-издирвателни дейности по разкри­
ване и предотвратяване на трансгранични 
престъпления;
в) обмен на информация, свързана с пре­
даване и приемане на лица по реда на Спо­
годбата между правителството на Република 
България и правителството на Република 
Македония относно обратно приемане на 
незаконно пребиваващи лица, подписана в 
София на 4 юни 2001 г.;
г) изготвяне на общ анализ на риска.
(3) Служителите в центъра не могат да 
участват пряко в провеждането на опера­
тивни мероприятия или в извършването на 
граничен контрол на територията на другата 
договаряща страна.
Член 5
Всяка от договарящите страни може вре­
менно, изцяло или частично да откаже съ­
действие, ако прецени, че ще се застраши 
националната є сигурност или други важни 
обществени интереси или ако това проти­
воречи на националното є законодателство. 
Другата договаряща страна се уведомява сво­
евременно в писмена форма, като се посочват 
мотивите, които обуславят отказа.
Член 6
(1) Обменът на информация между компе­
тентните национални органи на договарящите 
страни се извършва чрез Центъра по стан­
дарти и правила, установени от Съвместната 
комисия, както се предвижда в чл. 15 от това 
споразумение.
(2) Запитването и отговорът трябва да 
бъдат в писмена форма съгласно утвърдени 
от Съвместната комисия формуляри.
(3) Устно запитване се допуска в спешни 
случаи, като запитването и отговорът се 
отразяват накратко в специален дневник и 
се потвърждават писмено до 24 часа от по­
лучаването.
(4) Договарящата страна, която отправя 
запитването, посочва за какви цели е необ­
ходима информацията и дали същата ще се 
използва от други компетентни органи.
(5) Всички запитвания и отговори задъл­
жително се регистрират от служителите на 
центъра. Начинът на работа и съхранение на 
документите в центъра се извършва в съответ­
ствие с действащите национални разпоредби, 
относими към съответните служби.
Член 7
Кореспонденцията при взаимодействието 
се осъществява на официалните езици на 
двете държави – български език съгласно 
Конституцията на Република България и 
македонски език съгласно Конституцията на 
Република Македония.
Раздел III
Структура и организация на центъра
Член 8
Центърът няма статут на самостоятелно 
структурно звено на службите на двете страни 
и няма ръководни функции.
Член 9
Служителите на центъра изпълняват своите 
задължения в рамките на своите компетенции 
и съгласно националното законодателство на 
договарящата страна, която представляват,